Diari Oficial de la Generalitat Valenciana


Sumari del DOGV 3230, del 27-04-1998 (1998/2430)

ACORD de 28 de novembre de 1997, de la Comissió Territorial d'Urbanisme d'Alacant, relatiu la modificació puntual número 2 de les Normes Subsidiàries de Cañada.
----------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2430


Data del document
:   28-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de novembre de 1997, de la Comissió Territorial d'Urbanisme d'Alacant, relatiu la modificació puntual número 2 de les Normes Subsidiàries de Cañada. [1998/C2430]
  
«Vist l'expedient de referència i d'acord amb els següents
  
Antecedents de fet
  
Primer
  
L'Ajuntament, en la sessió plenària del dia 13 de desembre de 1994, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Butlletí Oficial de la Província, de 28 de juliol de 1993, en el Diari Oficial de la Generalitat Valenciana, de 28 de juny de 1994, i en un dels diaris de més difusió provincial el 7 de juny de 1994. No s'han presentat al·legacions.
  
Segon
  
La documentació està integrada per memòria i plànols d'informació actual i d'ordenació modificativa.
  
Tercer
  
L'objecte d'aquest expedient afecta exclusivament la modificació del traçat d'un carrer projectat en el sòl urbà que també afecta la delimitació i dimensió d'una illa, ara anomenada MZ-4. Es justifica en la documentació presentada la seua reducció en 42 metres quadrats sòl de superfície i en 126 metres quadrats sostre d'edificació potencial, sense altra alteració de les determinacions d'ús i intensitat d'ús previstes en les normes subsidiàries.
  
La modificació es justifica en els punts següents:
  
a) Millorar la connexió del nou vial perifèric amb l'entramat de carrers existents, i s'elimina un enllaç en oblic.
  
b) Adequar el parcel·lari urbà resultant a l'estructura de la propietat original.
  
c) Evitar la coincidència del traçat previst inicialment amb un tàlveg del vessant sud de la serra.
  
Quart
  
L'aprovació definitiva de l'expedient va ser suspesa per acord de la Comissió Territorial d'Urbanisme de 24 de maig de 1995 basant-se en determinades objeccions que es van comunicar a l'Ajuntament i l'esmena de les quals ha sigut tramesa a aquest Servei Territorial els dies 10 de febrer, 21 de març i 1 d'agost de 1997. Es va fer constar la seua aprovació pel ple municipal de 4 de març de 1997.
  
Cinqué
  
La Comissió Informativa de la Comissió Territorial d'Urbanisme d'Alacant, en la sessió celebrada els dies 21 i 24 de novembre de 1997, va emetre un informe sobre el projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tecnicojurídiques
  
Primera
  
La tramitació es considera correcta segons la legislació vigent en el moment d'inici de l'expedient: article 114 per remissió de l'article 128.1 del text refós de 1992 (en endavant LS/92) i articles 125 i 127 a 130 del Reglament de Planejament (en endavant RPL), per remissió del 151.2 del mateix text legal.
  
Segona
  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada esmenades les observacions indicades en l'anterior acord de la Comissió Territorial d'Urbanisme.
  
La modificació no comporta augment d'aprofitament lucratiu privat, segons s'acredita en el projecte presentat com a documentació d'esmena, per la qual cosa no cal exigir la previsió de majors espais lliures segons l'increment de població, d'acord amb el que estableix l'article 128.2 LS/92.
  
Tercera
  
Per resolució de 14 de febrer de 1996 del conseller d'Obres Públiques, Urbanisme i Transports publicada en el Diari Oficial de la Generalitat Valenciana de 4 de març de 1996, i a l'empara del que estableix la disposició transitòria segona de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es concedeix una pròrroga perquè els instruments de planejament que van entrar en la Conselleria d'Obres Públiques, Urbanisme i Transports abans que haguera transcorregut un any de vigència de la llei esmentada es puguen continuar tramitant i aprovant d'acord amb les disposicions de la legislació anterior.
  
Quarta
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual número 2 de les Normes Subsidiàries del municipi de Cañada.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè immediatament entre en vigor, de conformitat amb el que estableixen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Amb aquesta publicació no cal la notificació individualitzada.
  
Contra aquest acord, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Alacant, 28 de novembre de 1997.- El president de la Comissió Territorial d'Urbanisme: Fernando Modrego Caballero.